Helsingør Kommunes Biblioteker		

   Lokalbibliografisk Udvalg i Frederiksborg Amt

  

	Hovedbiblioteket	 Åbningstider
Marienlyst Allé 4	 Fra 1.9. - 30.4
3000  Helsingør	 Mandag-fredag 10-19
Telefon 49 28 36 20	 Lørdag 10-15
www.helsbib.dk	
	 Fra 1.5. – 31.8.
Direkte telefon: 49 28 36 22	 Mandag-fredag 10-19
Telefax            : 49 28 36 27	 Lørdag 10-14
	
 Dato:                   4/11-04
Journalnr.	: 
Sagsbehandler	: est
E-mail adr.	: est65@helsbib.dk	

Referat af mødet i Lokalbibliografisk Udvalg Frederiksborg Amt på Hillerød Bibliotek
mandag den 25. oktober 2004

Deltagere: Elna Nyholm (Frederiksværk), Sys Sigurd (Hillerød), Lene Wendelboe (Farum), Merete Carstens (Nivå) og Lone Meyer og Eva Stennicke ( begge Helsingør)

Referent        Eva Stennicke

1.	Godkendelse af dagsordenen. Godkendt.

2.	Godkendelse af referat fra mødet den 26. april 2004
Eva Stennicke gjorde opmærksom på, at der i referatets punkt 3 står, at hun og Lone Meyer skal sende et brev til de af amtets biblioteker, som ikke linker til lokalbibliografen på http://www.helsbib.dk/tilbud/lokalhistorie/lokalbibliografi/index.htm 
De biblioteker, som ikke linker, og hvor et link efter Eva Stennickes mening passer ind, har modtaget en e-mail.

3.	Meddelelser v/Eva Stennicke 
Møde for kontaktpersoner afholdt den 14/9 2004. Referat, oplæg, statistik m.m. udsendt til  udvalgets medlemmer den 27/9 2004. 
Udvalget beklagede, at kun lidt under halvdelen af amtets biblioteker deltog i mødet, som vurderes at have været vellykket. 
Som det fremgår af referatet diskuterede man netpublikationer både i forhold til lokalbibliografien og til pligtafleveringsloven.
Der står i referatet at Eva Stennicke skal henvende sig til Det Kongelige Bibliotek, for at forhøre sig om, hvordan kommunerne/rådhusene bliver informeret om deres pligt til også at aflevere netpublikationer. Eva har ikke henvendt sig til Det Kongelige Bibliotek, men rettet en forespørgsel til den webansvarlige i Helsingør Kommune (ikke modtaget svar endnu). Desuden henvises til www.pligtaflevering.dk hvoraf det fremgår, hvilke typer af netpublikationer, der skal pligtafleveres, ligesom man her finder det skema, som skal udfyldes i forbindelse med afleveringen. På hjemmesiden findes også en søgefunktion, hvor man kan søge i det pligtafleverede materiale. Man får dog kun vist de bibliografiske oplysninger og ikke selve publikationen.
Udvalget besluttede at punktet skal tages op igen, men den umiddelbare holdning var, at forpligtigelsen til at anmelde en webpublikation må ligge i den kommunale forvaltning (det gøres samtidig med at publikationen lægges på hjemmesiden) uanset at flere biblioteker i større eller mindre udstrækning har været/er behjælpelig med pligtaflevering af kommunernes trykte materialer. Mødedeltagerne mente også, at der må spilles på flere muligheder, både overordnet  (DLU) og lokalt (kontakten til egen kommune).

Kort referat fra PAL’s (Praktisk Arbejdende Lokalbibliografiredaktører) møde i Flensborg
den 28/9-2004. 
Referatet tilsendes medlemmerne, når Eva Stennicke har modtaget det. Diskussionen på PAL’s møde drejede sig om de diskussioner, som havde fundet sted på mødet i DLU den 30/8-2004.
Se punkt 4.
Desuden behandledes et forslag om nedsættelse af en arbejdsgruppe blandt lokalbibliografiredaktørerne (fra DDElibra bibliotekerne), der skal udarbejde et oplæg til en fælles lokalbibliografisk træstruktur.

Kontrakten for 2005 vedrørende Dansk Lokalbibliografi, Frederiksborg Amt.
Kontrakten sendes  til amtets biblioteker i løbet af november. Vi blev enige om at Helsingør Kommunes Biblioteker samtidig skal tilbyde bibliotekerne at få tilsendt posterne fra egen kommune til indlæsning i  egen base. Ideen er at bibliotekerne generelt linker til lokalbibliografien på http://www.helsbib.dk/tilbud/lokalhistorie/lokalbibliografi/index.htm , men at man samtidig har sine ”egne” poster i sin biblioteksbase.

4.	Problematikker drøftet på mødet i DLU den 30/8 2004 v/Eva Stennicke

På DLU’s møde den 22/11-2004 skal man drøfte et oplæg bl.a. vedr. DLU’s rolle og kommissorium.
Eva Stennicke refererede fra diskussionen på mødet i DLU og PAL særligt omkring dagsordenens punkt 3: DLU’s kommissorium og sammensætning af udvalget”. I referatet står afslutningsvis følgende ”Konklusion: Inden der tages beslutninger vil det være nyttigt med et bredere oplæg, der dels formulerer, hvad SB kan/vil beholde af opgaver, dels ser på DLUs rolle og kommissorium, ikke mindst i forhold til netværkene. Et sådant mere politisk oplæg skulle da diskuteres i de respektive repræsentanters bagland. I sammenhæng hermed kunne andre parter inddrages og det kunne overvejes, hvem andre der kunne samarbejdes med.
Handling: Mødereferatet kan være startpunkt (også for udvalgets ikke-tilstedeværende) – der indmeldes forslag/synspunkter til sekretæren i den kommende måned – der samskrives et oplæg ved Eva Fønss Jørgensen og Lars Munkøe (og evt. Hans Jørgen Hinrup) – Oplægget sendes ud inden næste møde. Til forhandling dér.”
Eva Stennicke har tilsendt DLU synspunkter i forhold til dette. 

Registrering/opbevaring af lokale publikationer
Problematikken omkring indsamling og registrering af lokale/kommunale publikationer blev vendt endnu en gang. Generelt må man sige, at der er en udvikling i gang, hvor især de mindre biblioteker ”kun” køber materiale som i forvejen er katalogiseret og klargjort. Som en følge af dette omprioriterer bibliotekerne og dermed er der risiko for, at kompetencen ”at kunne katalogisere” forsvinder. Udvalget var enige om forpligtigelsen til at indsamle og registrere det lokale materiale og udtrykte interesse for at man på sigt kan undersøge muligheden for at lokalt materiale kan katalogiseres på Helsingør Kommunes Biblioteker mod betaling. 

5.	Strukturreformens forventede betydning for det lokalbibliografiske arbejde. Debat. 
Udvalget drøftede kort hvad det betyder for det lokalbibliografiske arbejde, at der venter kommunesammenlægninger forude. F.eks. Birkerød og Søllerød. Hvordan man forholder sig til litteratur fra et område, som hidtil ikke har været en del af Frederiksborg Amt, må man vist forholde sig til i det enkelte tilfælde. Har området en lokalbibliografi? og /eller en tradition for arbejdet ?

6.	Evt. 
Næste møde afholdes den 7. april 2005 kl. 9-11 på Karlebo Lokalhistoriske Arkiv, Egevangen 3D i Kokkedal.
Sys Sigurd fortalte at Hillerød Bibliotek er gået med i Danske Billeder.www.danskebilleder.dk (De har 1120 billeder liggende). Merete Carstens refererede fra SLA’s ret stormfulde årsmøde.